दृश्य दो : मुक्ता बाई कमलेश्वर विहार में घरों का कचड़ा इकट्ठा कर उन्हें कचड़ा गाड़ी तक ले जाने का काम करती है| छह महीने पहले ही उसने एक बेटी को जन्म दिया है| आये दिन मुक्ता को कचड़े में से गंदे सेनेटरी पैड अपने हाथों से निकाल कर कचड़ा गाड़ी में डालना होता है| उसके पास अपने हाथ साफ करने के लिए कोई उपाय भी नहीं होता, इससे कई बार उसे अपने गंदे हाथों से अपनी बच्ची दूध पिलाना पड़ जाता था| नतीजतन कुछ दिनों में उसकी बेटी की किसी संक्रामक रोग से मौत हो गयी| डॉक्टर ने बताया कि गंदगी के कारण बच्ची के पूरे शरीर में इंफेक्शन फ़ैल गया था|